शुरुआती दिनों में फंडिंग को लेकर समस्या तो हुई ही साथ ही ग्राहकों को भरोसा दिलाना कि वे बेहतर हैं, उसमें बहुत मेहनत लगी। कोई भी अपनी कार बहुत ही लगन और प्यार से खरीदता है और ऐसे में एक नई कंपनी पर भरोसा कायम कराने में उन्हें काफी मशक्कत करनी पड़ी। सर्वएक्स के चीफ प्रोडक्ट अफसर गोवर्धन रेड्डी के मुताबिक, सर्वएक्स में हम सभी ग्राहकों के लिए वन स्टॉप सॉल्यूशन मुहैया करा रहे हैं, हम गाड़ी अपनाने और उसके संचालन में होने वाली परेशानियों से निपटना चाह रहे हैं। हम अपनी पारदर्शिता और विश्वसनीय सेवा सुनिश्चित करते हुए अपनी तकनीक के साथ उसे मुहैया कराना चाहते हैं। हम चाहते हैं कि लोग अपनी कार को और बेहतर तरीके से जानें और जो समस्या पैदा हो जाती हैं उनके बारे में सचेत रहे हैं हम अपने ग्राहकों की जिंदगी को और बेहतर बनाना चाहते हैं।